Kygo

Kyrre Gørvell-Dahll (født 1991), bedre kjent under artistnavnet Kygo (stilisert som KYGO og ※), er en EDM-musiker fra Fana i Bergen i Hordaland. Han ble kjent gjennom nettstedene YouTube og SoundCloud, der han publiserer sin musikk som samlet har over 400 millioner treff (februar 2016). Kygo bor i Sandviken i Bergen. 

De mest populære låtene er remikser av blant annet Ed Sheerans «I See Fire», Marvin Gayes «Sexual Healing» og Ellie Gouldings «High for This». I mai 2014 remikset han låten «Midnight» på oppdrag fra Coldplay selv. Senere samme måned nådde hans remix av Seinabo Seys «Younger» førsteplass på VG-lista topp 20.«Norske Kygo topper VG-lista», VG 30. mai 2014 Hans første singel, «Firestone», klatret også til førsteplassen av VG-lista.«Kygo rett til topps på VG-lista», VG 12. desember 2014

«Stole the Show» var oppfølgeren av «Firestone», som da ble en stor hit både internasjonalt og nasjonalt. Den toppet også VG-lista, og ble med det hans tredje nummer én-singel der. Under P3 Gull 2014 vant Kygo prisen for årets nykommer.

Kygo opptrådte på EDM-festivalen TomorrowWorld i juli 2014.TomorrowWorld 2014 | Kygo (YouTube)https://www.vg.no/rampelys/musikk/i/AoEKE/norske-kygo-overtar-for-avicii-paa-tomorrowworld Han opptrådte også på Ultra Music Festival i april 2015.https://soundcloud.com/jeeter-7/kygo-live-at-ultra-music-festival-live-stage-wmc-2015-miami-full-set-29-mar-2015

Han ble kåret til Årets spellemann under Spellemannprisen 2015 og vant i tillegg klassen årets låt for «Stole the Show».nrk.no: «Spellemann 2015: Kygo er Årets Spellemann» Han var dessuten nominert i klassene årets låt for «Firestone», årets musikkvideo for «Stole The Show», årets nykommer og årets produsent. I juni samme år fikk han den nyopprettede eksportprisen for 2015, et samarbeid mellom Spellemannprisen og Music Norway. Han ble nominert til Spellemannprisen 2016 i klassene popsolist for Cloud Nine og årets låt for «Stay», Spellemannprisen 2017 i klassen årets låt for «It Ain't Me» sammen med Selena Gomez, Spellemannprisen 2018 i klassen årets låt for «Remind Me to Forget» sammen med Miguel og i klassen årets låt foran Spellemannprisen 2019 for «Kem kan eg ringe» sammen med Store P og Lars Vaular. Han ble tildelt P3-prisen under P3 Gull 2019. Sammen med OneRepublic ble han nominert til Spellemannprisen 2020 i klassen årets låt for «Lose Somebody».

17. juli 2020 ga Kygo ut en remiks av Tina Turners låt «What’s Love Got to Do with It», som oppnådde 4. plass på Topplista. Sammen med Ava Max fikk han Spellemannprisen 2024 i klassen årets låt for «Whatever».

Kygo er den artisten som raskest har nådd 1 milliard avspillinger på Spotify, i desember 2015.

 Tidlig liv 
Kyrre Gørvell-Dahl ble født i Singapore  (noen kilder nevner også Bergen). Han begynte å ta pianotimer i en alder av seks år. Han sluttet med dette og begynte å produsere musikk i 15–16-årsalderen gjennom dataprogrammet Logic Studio og et MIDI-keyboard, samt ved å se lærevideoer på YouTube.

Artistnavnet «Kygo» kom fra hans brukernavn på den digitale læringsplattformen itslearning, og er en sammentrekning av hans fornavns og etternavns to første bokstaver.TV2.no - «Bergens-gutten «Kygo» lager millionhitsene på mormors piano» Besøkt 28. juli 2015.

 Kuriosa 
Etter at Joe Biden hadde besøkt Ukraina på ettårsdagen for krigens start, dro han videre til Polen. Da Biden 21. februar 2023 kom inn på scenen i Warszawa for å tale til det polske folket, ble Kygos låt «Freedom» spilt.

 Diskografi 
 Cloud Nine (2016)
 Kids in Love (2017)
 Golden Hour (2020)
 Thrill of the Chase (2022)
 Kygo (2024)

 Priser og nominasjoner 
 Pris  Kategori  For verk  Resultat P3 Gull 2014  Årets nykommer     P3 Gull 2015  Årets låt  «Firestone»   Spellemannprisen 2015  Årets spellemann     Årets låt  «Firestone»   Årets låt  «Stole the Show»   Årets musikkvideo   Årets nykommer     Årets produsent     Eksportprisen     Spellemannprisen 2016  Popsolist  Cloud Nine   Årets låt  «Stay»   Spellemannprisen 2017  Årets låt   «It Ain't Me»   Spellemannprisen 2018  Årets låt  «Remind Me to Forget»   P3 Gull 2019  P3-prisen     Spellemannprisen 2019  Årets låt  «Kem kan eg ringe»   Spellemannprisen 2020  Årets låt  «Lose Somebody»   P3 Gull 2024  Årets låt  «Whatever»   Spellemannprisen 2024  Årets låt  

 Referanser 

 Eksterne lenker 





Kategori:Kygo
Kategori:Norske DJ-er
Kategori:Norske musikere
Kategori:Norske artister innen elektronisk musikk
Kategori:Vinnere av Spellemannprisen
Kategori:Årets spellemann
Kategori:Nordmenn født i Singapore
Kategori:Alumni fra Fana gymnas